b'\n_START_ARTICLE_\nNoorkuu (Meyer)\n_START_SECTION_\nRaamatu kokkuv\xc3\xb5te\n_START_PARAGRAPH_\n"Pagan," pomisesin ma, kui paber mulle s\xc3\xb5rme l\xc3\xb5ikas, t\xc3\xb5mbasin s\xc3\xb5rme v\xc3\xa4lja, et seda l\xc3\xa4hemalt uurida. Tillukesest haavast immitses v\xc3\xa4lja pisike verepiisk. Seej\xc3\xa4rel juhtus k\xc3\xb5ik v\xc3\xa4ga kiiresti. "Ei!" m\xc3\xb6irgas Edward. Ta viskus minu poole ja paiskas mu \xc3\xbcle laua. Laud kukkus \xc3\xbcmber, nagu ka mina, ja koogid, kingitused, lilled, ja taldrikud lendasid l\xc3\xa4bisegi p\xc3\xb5randale. Ma maandusin keset kristallikilde. Jasper prantsatas vastu Edwardit ja mul oli tunne, nagu oleks kaks varisevat kivirahnu teineteisega kokku raksatanud. Jahmunult ja segaduses t\xc3\xb5stsin ma pilgu oma k\xc3\xa4est purskavalt erepunaselt verelt ja vaatasin kuue verejanulise vampiiri palavikulistesse silmadesse. _NEWLINE_Isabella "Bella" Swanile korraldavad 18-aastaseks saamise s\xc3\xbcnnip\xc3\xa4evapeo Edward Cullen, vampiir keda Bella armastab, ja Edwardi pere. Cullenite perekonnast on Edwardi vend Jasper olnud inimese vere vabal dieedil k\xc3\xb5ige l\xc3\xbchemat aega ja kui Bella endale paberiga s\xc3\xb5rme l\xc3\xb5ikab, tunneb Jasper Bella vere l\xc3\xb5hna ning \xc3\xbcritab Bellat r\xc3\xbcnnata. Edward \xc3\xbcritab Bellat vampiiride k\xc3\xa4est p\xc3\xa4\xc3\xa4sta ja \xc3\xbctleb talle, et ei armasta teda enam ning lahkub Forksist. Bella langeb s\xc3\xbcgavasse masendusse ja otsib tuge Jacob Blackilt. Jacob ja Bella hakkavad koos palju aega veetma, ning Bella saab aru, et adrenaliin toob esile hallutsinatsioone Edwardi h\xc3\xa4\xc3\xa4lega. Peagi saab Jacob teada, et ta on libahunt ja r\xc3\xa4\xc3\xa4gib seda hiljem ka Bellale. Bella h\xc3\xbcppab kaljult vette eesm\xc3\xa4rgiga kuulda Edwardi h\xc3\xa4\xc3\xa4lt ning oleks peaaegu uppunud, kui Jacob ei oleks teda p\xc3\xa4\xc3\xa4stnud._NEWLINE_Samal ajal on Alice Cullenil (Edwardi vampiirist \xc3\xb5el) n\xc3\xa4gemus, et Bella h\xc3\xbcppab kaljult alla. Alice s\xc3\xb5idab Forksi, et veenduda, kas Bellaga on k\xc3\xb5ik korras. Samal ajal helistab Edward Bella koju. Jacob v\xc3\xb5tab telefoni vastu ja \xc3\xbctleb Edwardile, et Charlie, Bella isa, on matustel, millest Edward j\xc3\xa4reldab, et need on Bella matused. Jacob aga arvab, et helistaja oli Carlisle (Edwardi kasuisa). Meeleheitel, eeldades, et Bella on surnud, p\xc3\xb5geneb Edward Itaaliasse. Rahuhoidvad vampiirid Volturid, kellel oleks v\xc3\xb5imalus Edward tappa, v\xc3\xb5imaldavad maailmast lahkuda ilma Bellata. Kuid Volturid otsustasid, et Edwardi anne m\xc3\xb5tteid lugeda v\xc3\xb5ib neile kasulikuks osutuda. Bella ja Alice kiirustavad Itaaliasse, et peatada Edward enne kui on liiga hilja. Alice lubab Arole, \xc3\xbchele Volturide perekonna kolmest vennast, et nad muudavad Bella vampiiriks. Alice teeb seda selleks, et Bellat ja Culleneid \xc3\xa4ra ei tapetaks. Alice selgitab Bellale, et inimene, kes teab vampiiride kohta, tuleb kas tappa v\xc3\xb5i muuta vampiiriks. Enne, kui nad tagasi Forksi p\xc3\xb6\xc3\xb6rduvad, selgitab Edward Bellale, et ta j\xc3\xa4ttis ta maha ainult selleks, et teda kaitsta, ja Bella andestab talle. Raamat l\xc3\xb5ppeb sellega, et Cullenid h\xc3\xa4\xc3\xa4letavad selle poolt, et Bella tuleks muuta vampiiriks, lootuses, et Edward seda teeb. Kuna Edward Bellaga n\xc3\xb5us ei ole loodab Bella algul Alice peale. Ka Alice tunnistab, et kuigi ta on selle poolt pole ta valmis Bellat hammustama, sest ta pole kindel, kas ta suudab peatuda. Carlisle \xc3\xbctleb Bellale, et kui Edward seda ei tee, teeb ta seda ise, p\xc3\xa4rast seda, kui Bella selle kooliaasta l\xc3\xb5petab. L\xc3\xb5puks on ka Edward ise n\xc3\xb5us seda tegema, kuid ainult p\xc3\xa4rast kooliaasta l\xc3\xb5ppu._NEWLINE_Bella aga peab n\xc3\xb5ustuma sellega, et kuna libahundid ja vampiirid on vaenlased, ei saa ta Edwardiga olles Jacobiga kohtuda. Cullenite ja libahuntide vahel on juba sadu aastaid olnud kokkulepe, et Cullenid peavad jahti ainult oma maal ja libahundid p\xc3\xbcsivad oma maadel. Kokkulepe ei kehti enam vaid siis, kui Cullenid m\xc3\xb5nda inimest hammustavad._NEWLINE_Libahundid ja vampiirid on vaenlased sellep\xc3\xa4rast, et libahuntide \xc3\xbclesanne on alati olnud h\xc3\xa4vitada halbu vampiire.'